ภาพวาดในถ้ำตัมบุน อายุสองพันปีในอีโปะฮ์ รัฐเปรัก มาเลเซีย
หลักฐานที่เก่าที่สุดสำหรับการตั้งถิ่นฐานของมนุษย์ยุคแรกในมาเลเซีย พบเมื่อ พ.ศ. 2551 โดยพบขวานหินทำด้วยมนุษย์ในแหล่งประวัติศาสตร์เล็งกง ที่มีอายุย้อนหลังไปได้ 1.83 ล้านปี โครงกระดูกมนุษย์ที่เก่าที่สุดที่พบในคาบสมุทรมลายูคือมนุษย์ผู้ชายเปรักนั้นมีอายุย้อนหลังไป 11,000 ปี และมนุษย์ผู้หญิงเปรักมีอายุย้อนหลังไปได้ 8,000 ปี พบที่เล็งกงเช่นกัน บริเวณนี้เป็นแหล่งผลิตเครื่องมือที่ทำด้วยหิน และยังพบภาพวาดที่ถ้ำตัมบุนที่เปรักด้วย ในมาเลเซียตะวันออก ถ้ำเนียะฮ์ที่ซาราวักเป็นหลักฐานการตั้งถิ่นฐานของมนุษย์ในมาเลเซียย้อนหลังไป 4,000 ปี

ช่วงเวลา
--------

### ยุคหินตอนต้น

ถ้ำเนียะฮ์ในซาราวักเป็นแหล่งที่อยู่ของมนุษย์ยุคก่อนประวัติศาสตร์ที่สำคัญ มีมนุษย์อาศัยอยู่เมื่อ 40,000 ปีที่ผ่านมา นักโบราณคดียังอ้างว่ามีเครื่องมือหินอายุเก่ากว่านั้นในหุบเขามันซูลีใกล้ลาฮัดดาตูในซาบะฮ์ แต่ยังไม่ได้ระบุอายุที่แน่นอน

### ยุคหินตอนกลาง

ได้มีการศึกษาเกี่ยวกับกลุ่มชนผู้มาใหม่ซึ่งเป็นชาวทะเลมลายูดั้งเดิมจากที่ห่างไกล ซึ่งอพยพจากยูนนานมายังมาเลเซีย ชาวนิกรีโต และชาวพื้นเมืองอื่น ๆ ถูกผู้มาใหม่ผลักดันให้ขึ้นไปอยู่บนภูเขา ในยุคนี้ ประชาชนเรียนรู้ที่จะแต่งตัว ทำอาหาร ล่าสัตว์ด้วยเครื่องมือหินที่ทันสมัยขึ้น ปรับปรุงเทคนิคการติดต่อสื่อสาร

### ยุคหินใหม่

พบหลักฐานการตั้งถิ่นฐานในหุบเขาเล็งกงในเปรัก ซึ่งมนุษย์ใช้เครื่องมือหินและตกแต่งด้วยอัญมณี

### ยุคสำริด

มีประชาชนเข้ามาตั้งถิ่นฐานมากขึ้น ทั้งชนเผ่าใหม่และชาวทะเลจากที่ห่างไกล คาบสมุทรมลายูกลายเป็นทางผ่านของการค้าทางทะเลในยุคโบราณ ชาวทะเลที่เดินทางมาถึงมีทั้งชาวอินเดีย อียิปต์ ตะวันออกกลาง ชวา และจีน ทอเลมีเรียกคาบสมุทรมลายูว่าคาบสมุทรทองคำ

ทฤษฎีการอพยพ
------------

### การอพยพตามแม่น้ำโขง

แม่น้ำโขงซึ่งยาว 4,180 กิโลเมตร เริ่มต้นผ่านทิเบต เข้าสู่ยูนนานในจีน พม่า ไทย ลาว กัมพูชา และเวียดนามใต้ การอพยพของชาวมลายูดั้งเดิม เมื่อราว 10,000 ปีก่อน โดยการแล่นเรือตามแม่น้ำโขง จากยูนนาน ออกสู่ทะเลจีนใต้ แล้วตั้งหลักแหล่งตามที่ต่าง ๆ

### ทฤษฎีการอพยพจากยูนนาน

ผู้ตั้งถิ่นฐานในยูนนานรุ่นแรก ๆ เป็นมนุษย์โฮโมอิเร็กตัสที่เรียกว่ามนุษย์ยวนมู ซึ่งขุดพบเมื่อราว พ.ศ. 2503 ฉินซื่อหวงหรือจิ๋นซีฮ่องเต้ได้รวมรวบจีนเป็นปึกแผ่นและรวมยูนนานเข้าเป็นมณฑลหนึ่งของจีน เมื่อ พ.ศ. 322 กลุ่มชนในยูนนานเป็นบรรพบุรุษของชนที่กินข้าวเป็นอาหารหลัก มีวัฒนธรรมการทำนา ชื่อท้องถิ่นของคนลุ่มแม่น้ำโขงที่อยู่ในยูนนานคือสิบสองปันนาซึ่งเป็นชนเผ่าไท

ทฤษฎีที่ว่าชาวมลายูดั้งเดิมอพยพมาจากยูนนานเสนอโดยอาร์เอช เกลเดิร์น และคณะ ชาวมลายูดั้งเดิมมาถึงพร้อมด้วยทักษะทางการเกษตร และชาวมลายูรุ่นที่สองซึ่งเป็นเลือดผสมได้กระจายตัวไปตามแนวชายฝั่งและเพิ่มทักษะการประมง ระหว่างการอพยพ ทั้งสองกลุ่มแต่งงานกับคนในหมู่เกาะทางใต้ เช่นจากชวา และชาวพื้นเมือง เช่น นิกรีโตและเมลานีซอยด์ หลักฐานอื่นที่สนับสนุนทฤษฎีนี้ได้แก่ เครื่องมือหินที่พบในคาบสมุทรมลายูคล้ายกับที่พบในเอเชียตอนกลาง เครื่องแต่งกายของชาวมลายูคล้ายกับชาวอัสสัม ภาษามลายูและภาษาเขมรมีความคล้ายคลึงกันเพราะชาวกัมพูชามีต้นกำเนิดจากลุ่มน้ำโขง

### เกอดะฮ์และมะละกา

อาณาจักรเกอดะฮ์หรือกาดารัมได้รับการก่อตั้งโดยมหาราชาเดอร์บา ราชา จากเปอร์เซียเมื่อราว พ.ศ. 1173 และมีการกล่าวอ้างว่าสายเลือดของเชื้อพระวงศ์เกอดะฮ์มาจากอเล็กซานเดอร์มหาราช เซอจาระฮ์เมอลายู (วรรณกรรมมลายูเรื่องหนึ่ง) ก็กล่าวอ้างว่าเชื้อพระวงศ์เกอดะฮ์สืบเชื้อสายมาจากอเล็กซานเดอร์มหาราชเช่นกัน

### มลายูเลือดผสม

การรวมกันของความเชื่อในศาสนาฮินดู-พุทธ ชาวอินโด-เปอร์เซียและพ่อค้าโดยเฉพาะจีนตอนใต้ คนเหล่านี้รวมกับชนพื้นเมืองและชาวมลายูดั้งเดิมกลายเป็นชาวมลายูเลือดผสมและกลายเป็นชาวมลายูในปัจจุบัน

ความสัมพันธ์ระหว่างชาวจามกับชาวมลายู
------------------------------------

ภาษามลายูและภาษาจาม
ความคล้ายคลึงของภาษาจามและภาษามลายูพบทั้งในชื่อสถานที่ เช่น กำปงจาม กำปงชนัง เซอจาระฮ์เมอลายูได้กล่าวว่ามีชุมชนชาวจามในมะละกาสมัยพระเจ้าปรเมศวร ภาษาจามมีความเกี่ยวข้องกับภาษากลุ่มมาเลโย-พอลินีเชียนที่พบในมาเลเซีย อินโดนีเซีย มาดากัสการ์ และฟิลิปปินส์ เมื่อชาวจามพ่ายแพ้แก่เวียดนาม จักรพรรดิจามปาหันมานับถือศาสนาอิสลาม กษัตริย์มุสลิมจามปาองค์สุดท้ายหลบหนีเข้ากัมพูชาและมาอยู่ที่ตรังกานูและกลันตัน รัฐธรรมนูญมาเลเซียให้สิทธิ์ชาวจามเท่ากับชาวมลายูในฐานะภูมิบุตร เชื่อว่าพระเจ้าปรเมศวรเป็นชาวจามที่อพยพมายังปาเลมบังก่อนจะอพยพต่อไปที่เทมาสิกและมะละกาตามลำดับ และเป็นที่น่าสนใจว่ากษัตริย์องค์สุดท้ายของจักรวรรดิเขมรยุคพระนครมีพระนามว่าปรเมศวรบาท

อ้างอิง
-------

1. ↑  Barker, Graeme; และคณะ (2007). "The 'human revolution' in lowland tropical Southeast Asia: the antiquity and behavior of anatomically modern humans at Niah Cave (Sarawak, Borneo)". *Journal of Human Evolution*. Elsevier. **52** (3): 243–261. doi:10.1016/j.jhevol.2006.08.011. PMID 17161859. สืบค้นเมื่อ 7 April 2012.
2. ↑  Fong, Durie Rainer (10 April 2012). "Archaeologists hit 'gold' at Mansuli". *The Star*. คลังข้อมูลเก่าเก็บจากแหล่งเดิมเมื่อ 2012-04-12. สืบค้นเมื่อ 15 April 2012.
3. ↑  Abdullah, Jeffrey; Saidin, Mokhtar; Mohd Nordin, Mohd Nawawi; Saad, Rosli; Mohd Noh, Khairul Arifin; Molijol, Peter (2010). "Kajian Geofizik di Lembah Mansuli, Sabah: Sumbangannya Kepada Arkeologi". *Jurnal Arkeologi Malaysia* (ภาษาอังกฤษ). **23**: 13–29. ISSN 0128-0732.

* The Encyclopedia of Malaysia : Early History, Volume 4 / edited by Nik Hassan Shuhaimi Nik Abdul Rahman  เก็บถาวร 2007-01-12 ที่ เวย์แบ็กแมชชีน
* The Encyclopedia of Malaysia : Languages and Literature, Volume 9 / edited by Prof. Dato' Dr. Asmah Haji Omar  เก็บถาวร 2007-01-12 ที่ เวย์แบ็กแมชชีน
* Crawford's 1822 Malay of Champa
* The Book of Anushirwan, The Cham Muslims of Southeast Asia: A Historical Note.

แหล่งข้อมูลอื่น
---------------

* เก็บถาวร 2006-05-03 ที่ เวย์แบ็กแมชชีน
* เก็บถาวร 2006-07-14 ที่ เวย์แบ็กแมชชีน
* Khmer Language เก็บถาวร 2011-09-06 ที่ เวย์แบ็กแมชชีน of Cambodia.

| * ด
* ค
* ก
มาเลเซีย บทความเกี่ยวกับประเทศมาเลเซีย |
| --- |
| ประวัติศาสตร์ | 
* ก่อนประวัติศาสตร์
* จักรวรรดิมะละกา
* จักรวรรดิยะโฮร์
* บริติชมาลายา
* อาณานิคมช่องแคบ
* สงครามโลกครั้งที่สอง
* สหภาพ
* สหพันธรัฐ
* วิกฤตการณ์มาลายา
* วันประกาศเอกราช
* เหตุการณ์ 13 พฤษภาคม
* PAP-UMNO
* วิกฤตการณ์ทางการเงินในเอเชีย พ.ศ. 2540

 |  |
| การเมือง | 

|  |
| --- |
| 
* รัฐธรรมนูญ
* ประมุขแห่งรัฐ
* สภา
* พรรคการเมือง
* นายกรัฐมนตรี
* คณะรัฐมนตรี
* การเลือกตั้ง
* กฏหมาย
* การทหาร
* ตำรวจ

 |

 |
| เศรษฐกิจ | 

|  |
| --- |
| 
* สกุลเงิน
* โทรคมนาคม
* ท่องเที่ยว
* คมนาคม
* สนามบิน
* สายการบิน
* รถไฟ
* รถโดยสาร
* แท็กซี่
* ถนน
* การคมนาคมทางน้ำ
* ท่าเรือ

 |

 |
| วัฒนธรรม | 

|  |
| --- |
| 
* สถาปัตยกรรม
* ภาพยนตร์
* อาหาร
* การศึกษา
* วรรณคดี
* สื่อ
* ดนตรี
* เทศกาล
* กีฬา

 |
| สัญลักษณ์ | 
* ธง
* ตราแผ่นดิน
* เพลงชาติ
* ปฏิญญาแห่งชาติ
* เสือ

 |

 |
| ภาษา | 
* ภาษามลายู
* ภาษามลายูมาเลเซีย

 |
| 
* หมวดหมู่ หมวดหมู่

 |